เปนมาสองครั้งละคะนานๆเปนทีครั้งนี้ครั้งที่2คะรู้สึกเจบมดลูกเวลามีไรกันพอผ่านไป1วันไปปัสวะ.มีเลือดออกแต่ไม่แดงมากแดงอ่อนๆกลัวเปนมะเร็งคะ
สวัสดีค่ะ อาการของมะเร็งปากมดลูกได้แก่ มีเลือดออกจากช่องคลอดผิดปกติ เช่น เลือดออกกกะปริดกะปรอย มีเลือดเลือดออกเวลามีเพศสัมพันธ์ มีตกขาวปนเลือดหรือหนอง ช่องคลอดมีกลิ่นผิดปกติ ปวดในช่องคลอดขณะมีเพศสัมพันธ์ เป็นต้นสำหรับระยะก่อนเป็นมะเร็งปากมดลูก จะไม่มีอาการใดๆ ต้องอาศัยการตรวจภายในและการป้ายเซลล์ปากมดลูกไปตรวจส่วนอาการเจ็บขณะมีเพศสัมพันธ์ อาจเป็นอาการหนึ่งของมะเร็งปากมดลูกได้ดังกล่าวไป แต่ส่วนใหญ่มักเกิดจากสาเหตุอื่นค่ะ ซึ่งแบ่งเป็น-อาการเจ็บหรือปวดบริเวณแคมเมื่อเริ่มต้นของการสอดอวัยวะเพศ สาเหตุได้แก่การติดเชื้อ เช่น เริม มีซีสต์ หรือมีฝีที่บริเวณแคมใหญ่-อาการเจ็บช่องคลอดขณะมีเพศสัมพันธ์ ได้แก่ การอักเสบของช่องคลอดจากการติดเชื้อต่างๆ เช่น แบคทีเรีย เชื้อรา ปรสิต ซึ่งมักมีอาการตกขาวที่ผิดปกติร่วมด้วย เกิดจากช่องคลอดแห้ง ช่องคลอดหดเกร็ง-อาการเจ็บเกิดเมื่อเมื่อมีการสอดอวัยวะเพศเข้าไปลึก เช่น มดลูกอักเสบ อุ้งเชิงกรานอักเสบ เยื่อบุมมดลูกเจริญผิดที่ เนื้องอกมดลูก เนื้องอกรังไข่ พังผืดในช่องท้อง เป็นต้นสำหรับอาการปัสสาวะมีเลือดปน ที่เกิดหลังจากมีเพศสัมพันธ์ น่าจะเกิดจากการติดเชื้อในทางเดินปัสสาวะ ซึ่งอาจเป็นเชื้อแบคทีเรีย หรือเชื้อโรคติดต่อทางเพศสัมพันธ์ก็ได้ ซึ่งในกรณีของ " " น่าจะเกิดจากการติดเชื้อโรคติดต่อทางเพศสัมพันธ์ เช่น หนองในแท้ หนองในเทียม ซึ่งเชื้อเหล่านี้ทำให้เกิดมดลูกอักเสบตามมาและทำให้มีอาการเจ็บขณะมีเพศสัมพันธ์ดังกล่าวค่ะแนะนำให้ " " ไปพบสูติ-นรีแพทย์เพื่อตรวจภายในหาสาเหตุนะคะ